b'\n_START_ARTICLE_\nUniversity of the People\n_START_SECTION_\nDades acad\xc3\xa8miques\n_START_PARAGRAPH_\nLa University of the People contracta tant a educadors pagats com voluntaris, que participen en el proc\xc3\xa9s d\'avaluaci\xc3\xb3 i el supervisen, a m\xc3\xa9s de desenvolupar el programa d\'estudis. Els educadors s\xc3\xb3n professors en actiu i retirats, bibliotecaris, estudiants amb nivell de m\xc3\xa0ster, i altres professionals._NEWLINE_Encara que no hi ha cost de matriculaci\xc3\xb3 per a prendre les classes, ni de material (ja que el material de lectura i d\'estudis est\xc3\xa0 disponible a Internet gratu\xc3\xaftament), la universitat cobra una taxa d\'ingr\xc3\xa9s (costos de sol\xc2\xb7licitud en inscriure\'s) d\'entre 15$ i 50$, i una taxa d\'examen d\'entre 10$ i 100$. Aquestes taxes estan ajustades a una escala basada en la situaci\xc3\xb3 econ\xc3\xb2mica al pa\xc3\xads d\'origen de l\'estudiant. Cap d\'aquestes taxes s\'han aplicat al primer i segon trimestre._NEWLINE_Els educadors han q\xc3\xbcestionat com el sistema es mantindr\xc3\xa0 efectiu a trav\xc3\xa9s de les fronteres nacionals i culturals, particularment en relaci\xc3\xb3 a l\'assignaci\xc3\xb3 de cr\xc3\xa8dits i t\xc3\xadtols als cursos realitzats. A m\xc3\xa9s, John Bourne, director executiu del Sloan Consortium (un consorci d\'institucions i organitzacions compromeses amb la qualitat de l\'educaci\xc3\xb3 \'on-line\'), va afirmar que les possibilitats de la universitat d\'aconseguir acreditaci\xc3\xb3 s\xc3\xb3n "entre minses i nul\xc2\xb7les".\n_START_SECTION_\nSuport\n_START_PARAGRAPH_\nLa University of the People i el ISP (Information Society Project) de l\'Escola de Dret de la Universitat Yale) van anunciar la seva associaci\xc3\xb3 per a la Investigaci\xc3\xb3 d\'Educaci\xc3\xb3 Digital el 22 de setembre de 2009. Jack Balkin, Director de Yale ISP i Knight Professor de Dret Constitucional i la Primera Esmena a l\'Escola de Dret de Yale, \xc3\xa9s membre del Comit\xc3\xa8 Assessor de la University of the People._NEWLINE_La University of the People t\xc3\xa9 el suport de la GAID (Global Alliance for ICT and Development) de l\'Organitzaci\xc3\xb3 de les Nacions Unides.'